section_heading: Radnja
paragraph_text: El Mariachi govori o nezaposlenom glazbeniku (umjetničkog imena Mariachi) koji putuje kroz Meksiko, tražeći posao. Sanja o tome da postane poznati mariachi kao što su prije njega bili njegov otac, djed i pradjed. Stiže u gradić na granici, Acuna, nadajući se da će pronaći posao u nekoj od lokalnih kantina i klubova. Ne pronalazi zaposlenje pa odlučuje uzeti sobu u hotelu dok bude tražio posao. Na njegovu žalost, Azul, odbjegli zatvorenik, traži osvetu protiv svog bivšeg partnera, zvanog Moco (skraćenica od "Maurice"), koji nije dao dao Azulu njegov dio od zajedničkog profita. Azul je likvidirao Mocove ljude koristeći oružje skriveno u kufer za gitaru. Grupa ubojica poslana je da ubiju Azula, ali zamjenjuju ga za El Mariachija. U samoobrani, El Mariachi ubija četiri Mocova čovjeka. Dok El Mariachi traži sklonište u baru kojeg vodi žena, Domino, zaljubljuje se u nju. Ona shvaća što mu se dogodilo te pokuša ispraviti stvar. U međuvremenu je El Mariachi zarobljen i odveden Mocou koji shvaća da imaju pogrešnog čovjeka te ga oslobađa. Azul, koji ne zna gdje se nalazi Mocova kuća, uzima Domino sa sobom. Domino pristaje u nadi da će spasiti El Mariachijev život. Nakon što su stigli, Azul se pretvara da je uzeo Domino kao taokinju kako bi ušao. Moco ubrzo shvaća da se Domino zaljubila u El Mariachija i, u bijesu, ubija nju i Azula. Iznenada, stiže El Mariachi i pronalazi ženu koju voli mrtvu. Moco ga pogađa u lijevu ruku, ostavljajući ga nesposobnog za sviranje gitare. Međutim, nakon što su ga prošli tuga i bijes, El Mariachi nabavlja oružje i ubija Mocoa, osvetivši se za smrt Domino. Nakon toga odlazi osvetiti se svima koje smatra odgovornima za njezinu smrt.